polyglot-tagger/wikipedia-language-snippets-filtered huggingface dataset:
In eius fabula saepe quodammodo iocosa, quae ex tribus libris constat quaeve trilogia est, animalia , quae adeo maxime sapientes sunt, ut "dei" nuncupentur, secreta obscuraque consilia et hominibus primum saltem inintelligibilia habent quibus et animalia et homines ex omnibus aevis a terra planeta in longinquissimas partes Viae Lacteae navium ope stellarium portant.
Karate (Iaponice , pronuntiatur omnibus syllabis breviter, "manum vacuam" significans) vel luctatio caratica vel oppugnatio inermis Iaponica est ars pugnandi in Iaponiae insula Ocinava inventa, in qua pugnantes omnibus corporis membris sicut armis utuntur: cruribus, manibus, digitis, capite et ceteris.
Ursulam sive Ursellam primum, vallent Rhaeticam; deine Uriam Tauriscorum, gentis Gallicae reliquias, venit, ubi lacui der Lucerner see, vel der uter Waldstatten see, miscetur, qui Uros, Suntios, silvanos ac Lucerinos, quatuor Silvae civitates alluit: Porro deinde Tuginis amnibus susceptus Bremgartum ac Mellingam alluens, infra Brugas Arolae commiscertur.
URSA fluvius Helvetiorum (Quem transpositis duabus prioribus literis vulgo rusam German. Rus, vocant) in summis Alpibus, quibus hodie S. Gothardi nomen est, seu potius ex palude, inter duo saprema S. Gothardi iuga, oritur, ac recta ad Sedptentrionem labitur; cum contra Ticinus ex eodem iugo per lepontios in Meridiem abeat.
His rebus gestis, Labieno in continenti cum tribus legionibus et equitum milibus duobus relicto, ut portus tueretur et rei frumentariae provideret , ipse cum quinque legionibus et pari numero equitum, quem in continenti relinquebat, ad solis occasum naves solvit et leni Africo provectus, media circiter nocte vento intermisso, cursum non tenuit et longius delatus aestu orta luce sub sinistra Britanniam relictam conspexit.
nam qui totos dies precabantur et immolabant, ut sibi sui liberi superstites essent, superstitiosi sunt appellati, quod nomen patuit postea latius; qui autem omnia quae ad cultum deorum pertinerent diligenter retractarent et tamquam relegerent, sunt dicti religiosi ex relegendo, elegantes ex eligendo, diligendo diligentes, ex intellegendo intellegentes; his enim in verbis omnibus inest vis legendi eadem quae in religioso.
De methodo ex lingua Aramaica in Latinum vertendi in prologo in librum Tobiae scribit: "Quia vicina est Chaldaeorum lingua sermoni Hebraico, utriusque linguae peritissimum loquacem reperiens unius diei laborem arripui et, quicquid ille mihi Hebraicis verbis expressit, hoc ego accito notario sermonibus Latinis exposui."
In Valli Xalamensi , scilicet, in Sancto Martino Trevellensi, in Ergastulo et in Valli Viridi Fraxini (Falice Sa Martín de Trebellu, Valverdi du Fresnu et As Ellas; Hispanice San Martín de Trevejo, Valverde del Fresno et Eljasproprie) Falice loquitur.
Multi Conquisitatores Hispani ab Extremadura orti sunt, quod in multarum Americae Latinae urbium originis est quae Extremadurensium vicorum et urbium nomina habent: Emerita Augusta magnarum Mexici et Venetiolae urbium nomen est, Metellinum parvus Extremadurensis vicus sed etiam secunda maxima Columbiana urbs est Alba Quercus maxima urbs in Novo Mexico est, cuius nomen ab Alba Quercu, in provincia Pacis Augustae, ortum est.
E Palos de la Frontera portu Hispanico 3 Augusti 1492 Columbus et fratres Pinzon profecti sunt, et Septembri mense mare Sargassum invenerunt; die 12 Octobris terram viderunt, et die 13 Octobris ad insulam appulerunt, quam Columbus Sanctum Salvatorem nuncupavit (inidigenae, ut Columbus ait, eam Guanahani appellabant; incertum est, fueritne haec insula Sanctus Salvator Bahamensis hodiernus vel insula alia).
A certa epistola Pauli Toscanelli anni 1474 Columbo persuasum est, ut iter marinum occidentale ad Indiam brevius esset; Imago mundi, Petri de Alliarco liber, quem Columbus in epistola ad Ferdinandum et Isabellam citat, item diametrum Telluris haude recte aestimat, et hanc viam brevissimam monet.
Eum tamen casum fortiter tulit, et in oratione, quam de rebus a se gestis apud populum habuit: "Optavi, inquit, ut si quid adversi immineret ad expiandam nimiam felicitatem, id in domum meam potius quam in rempublicam recideret. Nemo iam ex tot liberis superest, qui Pauli Aemilii nomen ferat; sed hanc privatam calamitatem vestra felicitas, et secunda fortuna publica consolatur."
Is enim, cum lunae defectionem nocte sequenti futuram praesciret, ad concionem vocatis militibus dixit: "Nocte proxima, ne quis id pro portento accipiat, ab hora secunda usque ad quartam luna defectura est. Id, quia naturali ordine et statis fit temporibus, et sciri ante et praedici potest. Itaque, quemadmodum nemo miratur lunam nunc pleno orbe, nunc senescentem exiguo cornu fulgere, sic mirum non est eam obscurari, quando umbra terrae conditur."
Christianus Hugenius (natus Christiaan Huygens Hagae die 14 Aprilis 1629, Constantino Hugenio patre; mortuus ibidem die 8 Iulii 1695), fuit physicus, mathematicus, astronomus, et inventor Batavus, qui unus e maximis scientiae peritis maiorque homo in revolutione scientifica late aestimatur.
1679 Turris Babel, sive Archontologia Qua Primo Priscorum post diluvium hominum vita, mores rerumque gestarum magnitudo, Secundo Turris fabrica civitatumque exstructio, confusio linguarum, & inde gentium transmigrationis, cum principalium inde enatorum idiomatum historia, multiplici eruditione describuntur & explicantur
In comitiis anni 1989, Foedus Respublicanum Nationalisticum (Hispanice Alianza Republicana Nacionalista, Hispanico acronymo ARENA), extremistica dextra factio, pleraque Conventūs Legatorum Salvatoriae subsellia adeptum est, cuius princeps, Alfredus Cristiani Bukard, Iosepho Napoleoni Duarte praesidis munere successit.
Proximo anno, extremisticae sinistrae factionis bellatores clandestini Frontis Faramundi Martí pro Liberatione Nationali et gubernium de pace agere coepit, mediantibus Consociatione Nationum, Xaverius Pérez de Cuéllar, secretarius generalis, de pace egit per annum 1991, cuius monitūs prospere anno 1992 ad effectum perduci coeperunt, quod duodecenne bellum civile finivit quod circa caesorum 75000 steterat.
Hic status, iam tunc instabilis periculosusque, decretorie tragicus factus est, habitis anno 1972 comitiis, quae in gubernium duxerunt candidatum a militaribus, accurate a chiliarcho Arthuro Armando Molina, electum: contra horum comitiorum resultationem contestatio ab oppositione per praxicopēmatis conatum expressa est, quod ab exercitū deletum cohibitumque est.
Active Summi Conventūs Americarum (Hispanice Cumbre de las Américas; Anglice Summit of the Americas; Lusice Cúpula das Américas; et Francice Sommet des Amériques) processui favens, Salvatoria coetui operatorio de accessū ad mercatum communem intra Areae Liberi Commercii Americarum inceptum praesidet.
Huius territorii nomen, provinciam Sancti Michaëlis includens, ad Provincia de Nuestro Señor Jesús Cristo, El Salvador del Mundo (scilicet "Provincia Nostri Domini Iesū Christi, Salvatoris Mundi") deinde amplificata est, cuius nomen República de El Salvador seu Salvador Hispanice per tempus post Rem publicam Foederalem breviatum est; et, denique, nuncupatum Hispanice est El Salvador.
Annis a 1980 ad 1992 locus fuit belli civilis Salvatoriani inter gubernii copias militares et rebelles Frontis Faramundi Martí pro Liberatione Nationali (Hispanice Frente Farabundo Martí para la Liberación Nacional et siglis FMLN) copias; quo confecto, huius civitatis pacandae et democratizandae rationes coeperunt.
Respectū Salvatoriensium aëroportuum, aëroportus huic nationi internationales volatūs praebens Aëroportus Internationalis Salvatoriensis Sanctus Anscharius Arnulphus Romero y Galdámez (Hispanice Aeropuerto Internacional de El Salvador San Óscar Arnulfo Romero y Galdámez) 40 chiliometra seu 25 milia passuum ab Urbe Sancti Salvatoris distans, est.
Initialis Initiativae Oneris Securi phasis tam exsistentis technologiae quam confirmatorum nuclearium detectoriorum machinamentorum combinatam patefactionem in sex adventiciis portibus involvit qui sunt: Portus Machometi Ibn Qasim in Pakistaniá, Portus Cortesii in Honduriá, Antona Meridionalis in Britanniarum Regno, portus Salalae in Omaniá, portus Singapurae et Terminale Gamman portus Pusanensis in Coreá Meridionali.
In percontatione cum Rudolpho Pastor Fasquelle, artes athleticae culturaeque ministro et trium "superministrorum" uno responsale coordinando ministeria ad publicas diaconias relata , typis in diario Honduras This Week pridie Kalendas Augustas 2006 edita, 94 centesimae departimentalis dispensationis oeconomicae in grapheocratia consumptum esse et solum 6 centesimae activitates et societates mandato tectas sustinuisse relatae sunt.
Manuel Zelaya nationalem crisin praecipitavit cum haud devinciens referendum nationale habere conaretur ad quaerendum ab Honduriano populo: "Consentisne ut, per generalia comitia Novembris 2009, quarta tabella habenda esset ut si Conventus Nationalis Constituens novam politicam constitutionem probatura formandus esset decerneretur?"
India (cum Hindica et Assamica*, Bengalica*, Bodica*, Dogrica*, Guiaratica*, Kannadica*, Casimirica*, Konkanica* vel Goanica*, Maithilica*, Malaialamica*, Manipurica*, Marathica*, Nepalica*, Oriya*, Puniabica*, Sanscrita*, Santalica*, Sindhica*, Tamulica*, Teluguvica*, et Urduvica*)
De typhonum marinorum magnitudine deinde systema Saffir-Simpson NOAA quinque gradus additionales distinguit: gradum primum ventibus inter 33 m/s et 41 m/s , secundum ventibus inter 41 m/s et 49 m/s , tertium ventibus inter 49 m/s et 58 m/s , quartum ventibus inter 58 m/s et 69 m/s , quintum ventibus qui excedunt 69 m/s .
Nam secundum Vitam Vergilii, poeta "Aeneida prosa prius oratione formatam digestamque in duodecem libros particulatim componere instituit, prout liberet quidque, et nihil in ordinem arripiens. Ac ne quid impetum moraretur, quaedam imperfecta transmisit, alia levissimis verbis veluti fulsit, quae per iocum pro tibicinibus interponi aiebat ad sustinendum opus, donec solidae columnae advenirent."
Sic, Vasconia, praeter acceptas comptetentias de educatione, obtinet exclusivum pecuniariae suppeditationis processum fundatum in renovandis aut contemporizandis oeconomicis consensibus post fororum abolitionem anni 1876 statutis, quae servavere Alava et Navarra, sed quae derogata sunt in Ipuscoa et Biscaia a Franquistisco regimene, finito Bello Civili.
Ceterum, secundum Normas Ordinationis Territorialis Gubernationis Vasconicae sunt areae functionales Vasconiae quindecim quae constituunt basin referentiae harmonicae coordinataeque Communitatis evolutioni et fundantur in interconexionis integrationisque criteriis adeo ut et territorialis sectorialiaque proposita et municipalis adumbratio modo independenti inter se non efficiantur, sed omnia persequantur coherentia destinata.
Per multos annos in usu erat orthographia Euzkadi et haud Euskadi, quia aliquae hypotheses suggerebant Sabinum Arana putare ut radix eusk-, scilicet Vasco", euzk-, vocabuli eguszki, Solem significantis, contractio, esset, secundum antiquam theoria ut antiqui Vascones filii huius astri considerarentur.
Rege Sanctio III Maiore, Regnum Pampilonensium maximam territorialem extensionem assecutum est, sed mortuo Sanctio III Maiore anno 1035, eius filii, cum testamentum quod regnum primogenito concessisset non observavissent, et post multas pugnas, divisere territorium, quod fecit surgere nova politica structura saeculo duodecimo a regnis Navarrae, Aragoniae et Castellae formata.
Quoque Regia Societas Vasconica Amicorum Pagi (Hispanice Real Sociedad Bascongada de Amigos del País; Vasconice Euskalerriaren Adiskideen Elkartea) et Societas Scientiarum Aranzadi (Hispanice Sociedad de Ciencias Aranzadi; Vasconice Aranzadi Zientzia Elkartea) se dedunt scientificis investigationibus et naturalibus et socialibus de Vasconicis rebus.
Euskotren Trena Gubernationi Vasconicae propria societas ferriviae angustae est quae cyclophoricas diaconias Bilbai ac Fani Sancti Sebastiani, interurbanas diaconias inter Bilbaum ac Fanum Sancti Sebastiani et ferriviae stratariae diaconias EuskoTran Bilbai ac Novae Victoriae gerit.
In Vasconia distingui grosso modo possunt quattuor zonae climaticae: displuvium Atlanticum Septentrione; zona climatis subatlantici, Valles Occidentales Alavae et Planities Alavensis ; zona climatis submediterranei; et meridianum extremum, in depressionem Hiberi et Rivogiam Alavensem intrans, ubi iam est clima cum aestate clare sicca calidaque generis continentalis.
Corpus Nationale Vigilum (Hispanice Cuerpo Nacional de Policía; Vasconice Espainiako Polizia Nazionala) fungitur munere expediendae Chartae Nationalis Identitatis (Hispanice Documento Nacional de Identidad; Vasconice Nortasun agiria) ac syngraphorum, inspiciendorum accessuum et exituum in territorio nationali et aliarum rerum praevisarum in legibus de peregrinatione, refugio asyloque, deportatione, emigratione et immigratione.
Non obliviscendum est ut in Vasconia fuerit tractus Peregrinationis Compostellanae in secundariis tramitibus et ut tali sensu sint praecipuae reliquiae eius culturalis ponderis velut casus Sanctuarii Nostrae Dominae Estibalizensis (Hispanice Santuario de Nuestra Señora de Estíbaliz; Vasconice Estibalizko Andre Mariaren Santutegia) et Collegiata Zerranuzensis (Hispanice Colegiata de Zenarruza; Vasconice Ziortzako monasterioa).
Custodia Civilis , velut Custodia Fiscalis, fungitur munere impediendae et persequendae subintroductionem reliquasque fiscalis characteris infractiones, gerendorum armorum atque materiarum displosivarum, vigilandorum portuum, aëroportuum, litorum ac limitum, dum est corpus biocolyticum cum competentiis securitatis civilis toto in territorio.
In Biscaia Nostra Domina Vecuniae (Hispanice Nuestra Señora de Begoña; Vasconice Begoñako Andre Maria), in Ipuscoa Sanctuarium Nostrae Dominae Arantzazus (Hispanice Santuario de Nuestra Señora de Aránzazu; Vasconice Arantzazuko santutegia) et in Alava Virgo Alba excellit.
Corporis Nationalis Vigilum praesentia in Vasconia consistit in quattuor commissarii sedibus, e quibus duae in Ipuscoa , una in Biscaia (Bilbai et una in Alava (Victoriae Novae inveniuntur, et in singulis castris in Biscaia , dum Custodia Civilis amplius vicena castra totam per Vasconicam geographiam sparsa cum praetorio in omnibus capite habet.
In Communitate adhuc adsunt duo Civitatis corpora biocolytica, Corpus Nationale Vigilum (Hispanice Cuerpo Nacional de Policía; Vasconice Espainiako Polizia Nazionala) et Custodia Civilis , in antiterrostisticis operibus et extracommunitarii atque supracommunitarii characteris diaconiis biocolyticis.
Systema valetudinarium Vasconiae praesertim e diaconia publica valetudinaria a Gubernatione Vasconica gesta et Osakidetza-Servicio Vasco de Salud nuncupata pendet, quae est universalis gratuitaque, et intra quam etiam sunt sanitatis opifices, Osakitxes nuncupati, quorum munus est pleraeque urgentiae in Vasconia evenientes.
Quas leges ne quis converteret, id quod nostra aetate iudicantibus tyrannico quodam more fecisse a multis videtur, quae gentes quam populus Turcarum multitudine minores in Turcia sedes habent, velut Carduchi, Armenii, Lases, eas linguis institutionibus moribusque oppressis sub Turcarum nomine coegit omnes et exercitui custodiam rei publicae perpetuam mandavit.
Dux diuturna militia spectatus, cum anno 1915 Britannos, ne ad Constantinopolim procedere possent, prohibuisset, quominus Hellesponto potirentur, quamvis Turcia bello superata esset, anno 1921, quidquid supererat de imperio Turcarum imperatore invito tam feliciter redintegravit, ut Graecorum exercitum Asiae Occidentalis occupandae cupidum e finibus patriae propellere posset.
Prima matutino tempore 6 Augusti 1945 detonata est, cum Civitates Foederatae machinam uranii generis sclopeti, notis appellatam Puellum , in Hirosimam urbem Iaponiensem demitteret; detonata est altera tres dies post, cum Civitates Foederatae machinam plutonii generis implosionis, notis appellatam Obesum , in urbem Nagasacium demitteret.
Ponderis internationalis securitatis numerus copiarum, Regionalis Auxilii Missio Salomonis Insularum (Anglice Regional Assistance Mission to Solomon Islands, RAMSI) baptizatus, Australia et Nova Zelandia mandatus, a militibus et vigilibus compositus et cum circa viginti aliarum Pacifici nationum legatis , Augusto anni 2003 pandi sub Helpem Fren nomine coepit.
Archipelagus Oceaniae Propinquae (id est, insulae quae pleraeque intervisibiles sunt, quod faciliorem navigationem inter se facit) e prima Oceanicae Lapiticae culturalis expansionis phase cultus est ab incolis qui sine dubio erronee Melanesiis a Iulio Dumont d'Urville ex anno 1831 qualificati sunt quia omnium Austronesicarum vicinarum incolarum propinqui sunt, nam nihil e parte linguistica aut culturali non se distinguunt.
Postea, Caprularum condiciones illis Serenissimae rei publicae legatae sunt, cum iurum de piscatu concessionibus vel privationibus atque marinarum aquarum custodia, usque ad occasum in Napoleonis aetate; saeculo undevicensimo diocesis sublata est, et Caprularum regio Patriarcato Venetiarum adiuncta est, etsi titulus episcopalis hodie quoque permaneat.
Ioannes Mendel (Theodisce Gregor Mendel; natus in Silesia die 20 Iulii 1822; mortuus Brunae die 6 Ianuarii 1884) fuit monachus Ordinis sancti Augustini, abbas monasterii sancti Thomae Brunensis et botanista Austriacus, qui ex piso leges geneticos deduxit, unde pater scientiae geneticae dicitur.
Ita mox Iuno dea nummorum signatorum, quam hodieque monetam appellamus, facta est sive casu ob fortuitam vicinitatem, sive quia iam antea illa dea auro et metallis pretiosis prae-monetariis -id est metallis quibus ad res emendas vel summas debitas solvendas ante monetam creatam pondo homines utebantur- praesidebat.
Nuper investigator Francogallus etymologiam aliam iam olim a Carolo Lenormant editam multis et novis argumentis defendit : Monetam a radice indoeuropaea *m ni ductam vult, quae collum significat et in aliis linguis nomen torquis praebet, a Latina autem lingua non abest quoniam in vocabulo 'monile' agnoscitur.
Nihilominus, per tempus coloniale multi Europaei incolae erant, praecipue Francogalli, insuper Hispanis occidente civitatis, Italianis et Melitensibus oriente, et aliis Europaeis in numeris minoribus nominatis Pedibus Nigris , in litore densatis et maximam partem in urbibus velut Hippone Regio, Orano , Biscuitopoli et Algeria sive Icosio formantibus.
Septemtrionalis regio quattuor zonis formatur quae sunt; parva lacinia plsnitiae iuxta Mediterraneum litus; iugorum Atlantis regio, Mediterraneum clima et uber et copiosum solum possidens; semiarida et vix habitata regio Sottorum salsa lacus continens et ubi ovium et caprarum creatores praecipue sunt; et regio montis Atlantis Saharae, etiam semiarida regio et qua pastione praesertim utuntur.
Cum strategus sextum esset, Lacedaemoniis res rursus turbantibus, Philopoemen in eos crudeliter saeviit : moenia urbis diruit, qui iampridem exsulabant in civitatem reduxit, qui nuper a tyrannis cives novi facti erant in Achaiam relegavit , octoginta insigniores fautores tyrannorum interfici iussit.
Fabricius canit ad citharam acusticam et pugnat in mediae classis obtusum ingenium atque mediocritatem cantionibus rerum novarum cupidis inter quas enumerantur e.g. Petri Militia , Rosae Osculum , Angiportus , Testamentum vel Carolus Martellus Rex , quam Fabricius composuit cum amico Paulo Villaggio.
Google LLC , seu nomine in colloquiis interretialibus vulgo Gugula scripto, est multinationalis corporatio publica in Foederatis Civitatibus constituta, societas technologica quae ministeria et opera ad interrete pertinentia praebet, inter quae technologiae proscriptionis interretialis, machina quaesitoria , computatio nubifera, corpora programmatum, et apparatus computatrales.
Priora civitatis nomina fuerunt Samoa ab 1900 ad 1919 et Samoa Occidentalis ab 1914 ad 1997, sed ad Consociationem Nationum se coniunxit die 15 Decembris 1976 nomine Samoa, quod voluntatem videndi archipelagi totius coniuncti patefacit, quia orientalis archipelagi pars in dicione Civitatum Foederatarum est.
At ob merita Lacedaemonii proxeniam ei conferentes, eum praestanti domo apud Scilluntem in Elide donaverunt ubi per circiter viginti annos amoeniter et otiosus vixit cum uxore Philesia quae duos filios, Gryllum et Diodorum ei genuit, a nonnullis "Dioscuros" cognominatos et a patre Spartam educandos missos, etsi usque ad annum 388 a.
In secessu autem venatione ita delectabatur ut mox pecunia ea quam apud neocorum Artemidis, Megabysum nomine, Ephesi olim deposuerat atque tunc reciperaverat, pulcherrimum locum prope Scilluntem omni genere ferarum locupletissimum emerit atque templum inibi aramque Artemidi magno dispendio dedicarit, cui primitias frugum quotannis consecrabat.
De educatione Atheniensium liberorum saepe male opinatus est Xenophon, quod intra domos paedagogis tradebantur, qui servi erant atque ideo serviles animos habere eos putabat, vel etiam privatis magistris magna mercede conductis, plerumque sophistis quos saepe vituperavit : quocirca et qui summos magistratus gerebant non omnia quae scire deberent edoctos esse demonstrat.
Primam congressionem cum Socrate a Diogene Laertio nobis relatam, quamvis fortasse fictitia fabula fuerit, operae pretium repetere : Xenophonti, pulcherrimo atque honesto adulescenti, in angusta via forte occurens Socrates impedisse baculo dicitur ne praeteriret atque ita rogasse : "Quae ad usum vitae necessaria sunt, ubinam emuntur ?".
De multis rebus scripsit Xenophon quia et ipse multis in vita sua studuit ; de equitatu, de arte militari, de venatione, de administratione praedii rustici, de rebus gestis Graecorum sui temporis, de hominibus quos admiratus erat , de civitatibus quae sibi optime regi videbantur , de moralibus et virtutibus, de educatione.
Cum hospes et amicus Boeotius, Proxenus nomine, eum apud Cyrum in Asiam invitavit (et Cyrus et Boeotii socii Lysandri atque Lacedaemoniorum adversus Athenienses fuerant!), instigante Socrate oraculum Delphicum consuluit quidem, sed deum non rogavit utrum proficiscendum esset necne, verum tantum quibus deis sacrificandum esset ut expeditio faustis sibi auspiciis adiretur.
Primum enim Athenis Socrate familiariter usus, deinde in re militari versatus, denique, postquam Cyrum adversus fratrem, regem Artaxerxem, bellum gerentem secutus est et,stipendiario exercitu conservato, Agesilaum, Spartanum regem et amicum suum, comitatus est, otio illo fructus est, quo libros suos conscripserit.
Sic traditur apud Livium: consulatu modo pristino de legibus non divulgasse, quas solum pontifices patriciique novissent, et praeterea severissime in plebem actum esse; Terentilium vero anno 462 hortatum ut publice vulgaretur, ne leges plebs ignoraret; cui patricios strenue et diutius obstetisse; sed circiter 451 primos decemviros creatos esse, ut leges perscriberent.
Post longam transitionis periodum, quae duorum praesidum necem (Harui Remeliik interfectionem anno 1985 et mortem voluntariam Lazari Salii anno 1988 inclusit, Palau anno 1994 Foedus Liberae Consociationis cum Civitates Foederatae suffragata est; nihilominus, haec libera consociatio a Palauensibus amplius decies repudiata erat quia verba foederis ut Civitates Foederatae in 51 centesimis insularum causa periculi instantis nationi dominarentur permittunt.
Gallaicolusitana lingua, communis Gallaecia et Lusitaniae, 700 annos publica plenaeque exsistentiae, sed a Gallaicis nobilibus clades adflictae, qui consilium pro victis factionibus in bellis ob imperium saeculo XIV extremo et orto saeculo XV caperent, Gallaicae nobilitatis assimilationem et Castellanam dominationem provocant, eam in oppressionem et in publicum, officialem, litterarium religiosumque abitum ferentes usque ad saeculum XIX extremum.
Adhuc, altera visio est, nominate a linguisticae defensionis collectivitatibus et activistis protecta, vocatis reintegrationistis, qui, maiore aut minore gradu, sermones Gallaicos integrari cum lingua Lusitana exemplare conantur Classicas Gallaicolusitanae formas hodierna in Gallaica redimentes et qua professoratus pars in universitatibus, praeter aliqua media communicationis independentes utuntur.